ขุนพันธ์ (2559)

✨🌟  **ขุนพันธ์ (2559)**

* **ชื่ออังกฤษ :** ***Khun Pan***
* **ประเภท :** **Action / Adventure / Thriller / Fantasy / History**
* **ผู้กำกับ :** ก้องเกียรติ โขมศิริ
* **เรื่อง :** ก้องเกียรติ โขมศิริ
* **บทภาพยนตร์ :** ก้องเกียรติ โขมศิริ
* **กำกับภาพ :** ทิวา เมยไธสง
* **ลำดับภาพ :** สุนิตย์ อัศวินิกุล
* **ออกแบบงานสร้าง :** ธนะ เมฆาอัมพุท
* **ออกแบบเครื่องแต่งกาย :** นิรชลา วรรณาวลัย
* **ดนตรีประกอบ :** เทิดศักดิ์ จันทร์ปาน
* **ควบคุมการสร้าง :** ปรัชญา ปิ่นแก้ว, สุกัญญา วงศ์สถาปัตย์
* **อำนวยการสร้าง :** สมศักดิ์ เตชะรัตนประเสริฐ
* **บริษัทผู้สร้าง / จัดจำหน่าย :** สหมงคลฟิล์ม อินเตอร์เนชั่นแนล, บาแรมยู
* **วันที่เข้าฉาย :** 14 กรกฎาคม 2559
* **ระบบถ่ายทำ :** ภาพยนตร์สี เสียง ดิจิทัล-DCP

## **เรื่องย่อ**

*อาคมเหนืออาคม*
*แรงกระสุน หรือจะสู้แรงศรัทธา*
ในขณะที่สงครามโลกครั้งที่ 2 กำลังก่อตัวขึ้น ญี่ปุ่นเริ่มแผ่ขยายอำนาจรุกรานทั่วเอเชีย รวมทั้งประเทศไทยที่กำลังเกิดการปฏิวัติทางวัฒนธรรมครั้งใหญ่เพื่อเตรียมก้าวสู่โลกอารยะ เมื่อความเจริญเริ่มรุกล้ำแต่ผู้คนกลับขัดสนยากจน ถูกกดหัวอยู่ภายใต้อาณัติของเหล่าชุมโจรเสือร้ายที่ก่อร่างสร้างอิทธิพลไปทั่วหาได้หวั่นเกรงต่อกฎหมายแต่อย่างใด นั่นเป็นเพราะมีข้าราชการใจคดขายชาติคอยชักใยหนุนหลังเก็บเกี่ยวผลประโยชน์อยู่

จังหวัดชุมพร ปี พ.ศ. 2481 ทั้ง ๆ ที่ปืนในมือเหลือกระสุนเพียงนัดเดียวแต่ นายบุตร์ หรือ ร้อยตำรวจโท ขุนพันธ์รักษ์ราชเดช (อนันดา เอเวอริงแฮม) นายร้อยตำรวจหนุ่มฝึกหัดก็ได้อาศัยความสามารถ และวิชาที่บ่มเพาะติดตัวมาเด็ดชีพ เสือสายหัวหน้าโจรผาแดง พร้อมลูกสมุนที่อุกอาจฮึกเหิมบุกเข้ามาปิดเมืองล้อมตำรวจได้เป็นผลสำเร็จ ขุนพันธ์ เลือกที่จะทำในสิ่งที่ยังไม่เคยมีผู้พิทักษ์สันติราษฎร์รายใดในประวัติศาสตร์เคยทำมาก่อน นั่นคือเสนอตัวในภารกิจลับที่เสี่ยงที่สุด อันตรายที่สุด โดยทิ้งชีวิตที่เหลืออยู่เป็นเดิมพันนั่นคือ การเสาะหาและออกไล่ล่าเพื่อปิดตำนานของ อัลฮาวียะลู (กฤษดา สุโกศล แคลปป์) มหาโจรผู้โหดเหี้ยม ดุดัน แกร่งกล้า ฆ่าไม่ตาย ครองอิทธิพล แผ่ขยายครอบคลุมไปทั่วภาคใต้ เป็นที่เลื่องลือกันว่ามหาโจรผู้นี้แกร่งกล้า

เพราะมีวิชาและของดีอยู่ในตัว สามารถเข้าไปในจิตของคู่ต่อสู้ มีกริชเป็นอาวุธ และมีวิธีสังหารเหยื่อพิสดารในดินแดนที่เต็มไปด้วยภยันตรายถิ่นฐานของ อัลฮาวียะลู ซึ่งได้รับความช่วยเหลือจาก 2 พี่น้องชาวประมง ไข่โถ (สนธยา ชิตมณี) และ มาลัย (กานต์พิสชา เกตุมณี) ไม่เพียงให้ที่พักแต่ยังฝากงานในสโมสรงาช้างของ หลวงโอฬาร (ภคชนก์ โวอ่อนศรี) ข้าราชการใหญ่ที่ทุกคนเคารพและยำเกรงให้อีกด้วย นอกจากนี้ ขุนพันธ์ ต้องเผชิญหน้ากับ 2 มือสังหารข้างกายของมหาโจรที่ว่ากันว่าคือนักฆ่าเลือดเย็น และไร้ความปราณีอย่าง เสือสัง (ชูพงษ์ ช่างปรุง) และ บุหงา (พิมลรัตน์ พิศลยบุตร) พร้อมด้วยเหล่าทัพเสือโจรร้าย

ขุนพันธ์ ได้รู้ความจริงว่าเมืองทั้งเมืองคือ ชุมโจรขนาดใหญ่ ชาวบ้านตกเป็นเครื่องมือโดยมีนักการเมืองใหญ่ ข้าราชการท้องถิ่นคอยชักโยงและอยู่เบื้องหลังเพื่อกอบโกยผลประโยชน์โกงกิน และขายชาติ การไล่ล่าและเผชิญหน้าระหว่างสุดยอดมือปราบ และมหาโจรฆ่าไม่ตายจึงอุบัติขึ้นท่ามกลางห่ากระสุน คาวเลือด และการต่อสู้

ขุนพันธ์ รักษ์ราชเดช นายตำรวจผู้ยึดมั่นในความยุติธรรมอย่างแรงกล้า บ่มเพาะวิชาจนเด็ดชีพ เสือร้ายตามภูมิภาคต่างๆ ของประเทศ จนได้ฉายาว่า นายพลตำรวจหนังเหนียวผู้จับเสือมือเปล่า หรือ ขุนพันธ์ ดาบแดง จนยอมเสนอตัวในภารกิจลับที่เสี่ยงอันตรายที่สุด อย่างการออกตามไล่ล่า อัลฮาวียะลู มหาโจรผู้โหดเหี้ยม และมีวิชาอาคมที่แกร่งกล้าที่สุด ขุนพันธ์จึงจำเป็นต้องออกตามหา และปิดตำนานของมหาโจรผู้นี้ให้ได้

## **Image Gallery & วีดีโอ**

* **ดูเพิ่มเติมที่ : [1] [2] [3] [4] [5] [6]**

* Gallery 1
* Gallery 2
* Gallery 3
* วีดีโอ 1
* วีดีโอ 2
* วีดีโอ 3
* Spoil

## **เกร็ด**

* ภาพยนตร์เรื่องนี้เป็นหนึ่งในภาพยนตร์ชุด **ขุนพันธ์** ที่กำกับโดย ก้องเกียรติ โขมศิริ มีการสร้างถึง 3 ภาค ดังนี้
	+ ****ขุนพันธ์ (2559)****
	+ **ขุนพันธ์ 2 (2561)**
	+ **ขุนพันธ์ 3 (2566)**

* ภาพยนตร์เรื่องนี้อิงจากเรื่องราวชีวิตของ ขุนพันธรักษ์ราชเดช (บุตร พันธรักษ์) (18 กุมภาพันธ์ พ.ศ. 2446 — 5 กรกฎาคม พ.ศ. 2549) อดีตนายตำรวจชื่อดังของวงการตำรวจไทย ซึ่งมีชื่อเสียงเป็นอันมากในการปราบโจรร้ายในภูมิภาคต่าง ๆ ของไทย

* ภาพยนตร์เรื่องนี้เดิมมีกำหนดจัดฉายในปี พ.ศ. 2558 แต่ได้รับการเลื่อนมาเป็นกลางปี พ.ศ. 2559 เนื่องจากต้องใช้เวลาอย่างมากในการทำเทคนิคพิเศษ

* ภาพยนตร์เรื่องนี้ปิดโปรแกรมการฉายไปด้วยรายได้ทั้งหมด 61,743,275 บาท ถือเป็นภาพยนตร์ไทยที่ทำรายได้มากที่สุดอันดับ 3 ประจำปี 2559

## **รางวัล**

* **รางวัลภาพยนตร์แห่งชาติ สุพรรณหงส์ ครั้งที่ 26**
	+ นักแสดงสมทบชายยอดเยี่ยม (กฤษดา สุโกศล แคลปป์)
	+ ออกแบบเครื่องแต่งกายยอดเยี่ยม (นิรชรา วรรณาลัย)
	+ เทคนิคพิเศษการแต่งหน้ายอดเยี่ยม (ศิวกร สุขลังการ)
	+ เทคนิคพิเศษการสร้างภาพพิเศษยอดเยี่ยม (เซอร์เรียล สตูดิโอ)